CELEX: C2004/179/27
Language: sk
Date: 2004-07-10 00:00:00
Title: Vec T-166/04: Žaloba podaná dňa 13. mája 2004 Carmello Morello proti Komisii Európskych spoločenstiev

10.7.2004   
            
            
               SK
            
            
               Úradný vestník Európskej únie
            
            
               C 179/14
            
         Žaloba podaná dňa 13. mája 2004 Carmello Morello proti Komisii Európskych spoločenstiev
   (Vec T-166/04)
   (2004/C 179/27)
   Jazyk konania: francúzsky
   Carmello Morello, bytom v Bruseli, zastúpený Jacques Sambon a Pierre Paul Van Gehuchten, advokáti, ktorí si zvolili adresu na doručovanie v Luxemburgu, podal 13. mája 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               1.
            
            
               zrušil nepriame zamietnutie jeho žiadosti z 28. marca 2003 a podľa potreby zrušil zamietnutie jeho sťažnosti;
            
         
               2.
            
            
               zaviazal Komisiu na náhradu škody z dôvodu nemajetkovej ujmy na 1 000 000 eur a z dôvodu majetkovej škody na 1 000 000 eur;
            
         
               3.
            
            
               zaviazal Komisiu nahradiť všetky trovy konania.
            
         Žalobné dôvody a hlavné argumenty
   Žalobca, úradník Komisie, sa domáhal, v rámci inej veci, zrušenia menovania iného úradníka na miesto vedúceho oddelenia, o ktoré sa uchádzal aj žalobca. Súd vyhovel jeho návrhu a zrušil predmetné menovanie.
   V čase vyhlásenia rozsudku v predchádzajúcej veci, úradník vymenovaný na dané miesto už bol povýšený a prestúpil na iné miesto, pričom takto uvoľnené miesto vedúceho oddelenia už bolo obsadené iným úradníkom, ktorý sa vrátil z dovolenky z osobných dôvodov.
   Po vyhlásení rozsudku v predchádzajúcej veci žalobca podal na Komisiu žiadosť na vykonanie predmetného rozsudku, a neskôr sťažnosť proti nepriamemu zamietnutiu jeho žiadosti. Komisia túto sťažnosť zamietla s tým, že nebolo možné prijať žiadne opatrenie na vykonanie predchádzajúceho rozsudku, keďže nebolo voľné miesto.
   Táto žaloba napáda zamietnutie žiadosti žalobcu. Na podporu svojho návrhu sa žalobca odvoláva na porušenie článku 233 ZES, porušenie článkov 4, 7, 24, 25 a 45 Služobného poriadku, porušenie zásady dobrej správy, ako aj zneužitie právomoci alebo konania. Takisto tvrdí, že stratou skutočnej možnosti postúpiť do triedy A3 na konci svojej kariéry utrpel materiálnu škodu aj nemajetkovú ujmu, a požaduje z tohto dôvodu náhradu škody.